钦定古今图书集成/历象汇编/庶征典/第080卷 > 《观象玩占》 > 元
## 钦定古今图书集成/历象汇编/庶征典/第080卷 > 《观象玩占》 > 元

### 世祖至元二十四年雨土

按《元史世祖本纪》：“至元二十四年十二月，诸王薛彻
都等所驻之地，雨土七昼夜，羊畜死不可胜计，以钞
暨币帛绵布杂给之，其直计钞万四百六十七锭。”

### 成宗元贞二年处州大雨米黑色

按《元史成宗本纪》。不载。　按《续文献通考》云云。

### 大德十年雨沙

按《元史成宗本纪》：“大德十年二月，大同平地雨沙黑
霾，毙牛马二千人，亦有死者。”

### 仁宗皇庆元年天雨毛

按《元史仁宗本纪》：“皇庆元年六月丁卯，天雨毛。”
“皇庆二年，雨毛。”

按《元史仁宗本纪》。不载　按《续文献通考》：二年八月，
“黄梅县天雨毛。”

### 延祐七年英宗即位雨黑霜

按《元史英宗本纪》：“延祐七年三月庚寅即位，十二月
癸酉，益津县雨黑霜。”

### 英宗至治元年雨铁

按《元史英宗本纪》不载。　按《滇载记》，至治元年雨铁，
民舍山石皆穿，人物值之多毙，谣俗号曰“铁雨。”
至治三年雨土。

按《元史英宗本纪》不载。　按《五行志》：“三年二月丙戌，
雨土。”

### 泰定帝致和元年雨霾

按《元史泰定帝本纪》：“致和元年三月壬申，雨霾。”

### 文宗天历二年雨土霾

按《元史文宗本纪》：“天历二年三月丁亥，雨土霾。”

### 至顺二年三月雨土霾

按《元史文宗本纪》不载　“按《五行志》”云云。

### 顺帝元统二年雨血雨白毛

按《元史顺帝本纪》，元统二年正月庚寅朔，雨血于汴
梁，著衣皆赤。六月，彰德雨白毛。　按《五行志》：元统二
年正月庚寅朔，河南省雨血。是日众官晨集，忽闻燔
柴烟气，既而黑雾四塞，咫尺不辨，腥秽逼人，逾时方
息。及行礼毕，日过午，骤雨随至，霑洒垩墙及衣裳皆
赤。六月，彰德雨白毛，俗呼云老君髯。民谣曰：“天雨牦，
事不齐。”

### 至元三年雨线

按《元史顺帝本纪》：“至元三年三月，天雨线。”　按《五行
志》：至元三年三月，彰德雨毛如绵而绿，俗呼云“菩萨
线。”民谣云：“天雨线，民起怨，中原地，事必变。”

至元四年，雨沙。

按《元史顺帝本纪》：“四年四月辛未，京师天雨红沙，昼
晦。”

至元五年二月，信州雨土。

按《元史顺帝本纪》。不载。　按《五行志》云云。

至元六年，雨毛。

按《元史顺帝本纪》。不载　按《五行志》。“六年七月，延安
鄜州雨白毛如马鬃。所属邑亦如之。”

### 至正元年雨铁

按《元史顺帝本纪》。不载　按《续文献通考》。至正元年
“𥔲嘉县天雨铁。民舍山石皆穿。人物遇之皆毙。”
至正五年。雨红雾。雨土。

按《元史顺帝本纪》。不载　按《五行志》。“五年四月镇江
丹阳县雨红雾。草木叶及行人裳衣皆濡成红色”
按《续文献通考》。五年春庚寅。信州雨土。

至正十一年，雨米，雨黑子麻豆。

按《元史顺帝本纪》，“十一年十一月，雨黑子于饶州。”
按《五行志》：“十一年十月，衢州东北雨米如黍。十一月，
建宁浦城县雨黑子如稗实。邵武大雨震电，雨黑黍
如芦穄；信州雨黑黍。鄱阳县雨菽豆。郡邑多有，民皆
取而食之。”

至正十二年，雨粉针。

按《元史顺帝本纪》。不载　按《续文献通考》。十二年。湖
广雨粉针。民家门户壁柱间。有粉痕。如针样无数。
至正十三年。雨白丝白毛。

按《元史顺帝本纪》：“十三年七月丁卯，泉州天雨白丝。”

按：《五行志》：“十三年四月，冀宁榆次县雨白毛如马。”

鬃：

至正十五年，雨血。

按《元史顺帝本纪》：“十五年三月，蓟州雨血。”

至正十七年，雨黑雨。

按《元史顺帝本纪》。不载　按《五行志》。十七年正月“己
丑。杭州降黑雨。河池水皆黑。”

至正十八年，雨白毛。

按《元史顺帝本纪》。十八年五月。“天雨白毛。”　按《五行
志》。“十八年五月。益都雨白毛。”

按：《续文献通考》：“十八年冬，衢处等州雨黑黍，内白如
粉，草木皆萌芽吐花。”

至正十九年，雨牦。

按《元史顺帝本纪》。不载　按《五行志》。十九年三月，“遵
化路连日雨牦。”〈按续文献通考作兴化路〉

至正二十一年，雨铁。

按《元史顺帝本纪》。不载　按《续文献通考》。二十一年。
“昆明县天雨铁。伤禾稼。民居半圮。”

至正二十五年，雨牦，雨鱼。

按《元史顺帝本纪》。二十五年五月甲子。京师天雨牦。
长尺许。或言于帝曰：“龙丝也。”命拾而祀之　按《五行
志》。二十五年六月戊申。京师大雨。有鱼随雨而落。长
尺许。人取而食之。

至正二十六年，陨鱼。

按《元史顺帝本纪》。不载　按《续文献通考》。丙午八月
辛酉。上海县浦东俞店桥南牧羊儿三四。闻上恰恰
有声。仰视之。流光中陨一鱼。刺成二创。其状不常见。
自首至尾根仅盈尺。是日晴无阴云。亦无雕鹳之类。
甚可怪也。日将晡。县市人哄然指流星自南投北。即
此时也。桥下一细民家欲取烹食。其妻盐而藏之。来
者多就观焉。或曰：“《志》有之，天陨鱼，人民失所之象。”
至正二十七年，雨白牦

按《元史顺帝本纪》。二十七年夏五月。“山东雨白牦。”
按《五行志》。二十七年五月。益都雨白牦。